FÆLLES HOLDNING (EF) Nr. 26/97 fastlagt af Rådet den 9. juni 1997 Med henblik på vedtagelse af Europa-Parlamentets og Rådets direktiv 97/. . ./EF af . . . om sekstende ændring af direktiv 76/769/EØF om indbyrdes tilnærmelse af medlemsstaternes administrativt eller ved lov fastsatte bestemmelser om begrænsning af markedsføring og anvendelse af visse farlige stoffer og præparater (97/C 234/01)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 100 A,

under henvisning til forslag fra Kommissionen (1),

under henvisning til udtalelse fra Det Økonomiske og Sociale Udvalg (2),

i henhold til fremgangsmåden i artikel 189 B i traktaten om oprettelse af Det Europæiske Fællesskab (3), og

ud fra følgende betragtninger:

(1) Der bør vedtages foranstaltninger med henblik på det indre markeds funktion; det indre marked omfatter et område uden indre grænser med fri bevægelighed for varer, personer, tjenesteydelser og kapital;

(2) arbejdet med at gennemføre det indre marked bør også gradvis forbedre livskvaliteten, sundhedsbeskyttelsen og forbrugernes sikkerhed; de foranstaltninger, der foreslås med dette direktiv, skal ses på baggrund af Rådets resolution af 9. november 1989 om de fremtidige prioriteter for en intensiveret forbrugerpolitik (4);

(3) Rådet og repræsentanterne for medlemsstaternes regeringer, forsamlet i Rådet, har truffet afgørelse 90/238/Euratom, EKSF, EØF af 17. maj 1990 om vedtagelse af en handlingsplan for 1990 til 1994 i forbindelse med programmet for »Europæisk indsats mod kræft« (5);

(4) for at opnå en bedre sundhedsbeskyttelse og forbrugersikkerhed bør stoffer, der er klassificeret som kræftfremkaldende, mutagene eller reproduktionstoksiske, eller præparater med indhold heraf ikke markedsføres til privat brug;

(5) i Europa-Parlamentets og Rådets direktiv 94/60/EF af 20. december 1994 om fjortende ændring af direktiv 76/769/EØF om indbyrdes tilnærmelse af medlemsstaternes administrativt eller ved lov fastsatte bestemmelser om begrænsning af markedsføring og anvendelse af visse farlige stoffer og præparater (6) indføres der en liste i form af et tillæg til punkt 29, 30 og 31 i bilag I til direktiv 76/769/EØF (7) over stoffer, der er klassificeret som kræftfremkaldende, mutagene eller reproduktionstoksiske i kategori 1 eller 2, og som ikke må anvendes i stoffer og præparater, der markedsføres til privat brug;

(6) Kommissionen skal senest seks måneder efter offentliggørelse af en tilpasning til den tekniske udvikling af bilag I til direktiv 67/548/EØF (8) forelægge Europa-Parlamentet og Rådet et forslag til ajourføring af denne liste for så vidt angår stoffer, der er klassificeret som kræftfremkaldende, mutagene eller reproduktionstoksiske i kategori 1 eller 2;

(7) der er taget hensyn til risici og fordele ved de nye stoffer, der er klassificeret som kræftfremkaldende, mutagene eller reproduktionstoksiske i kategori 1 eller 2;

(8) Kommissionens direktiv 93/101/EF (9) og direktiv 94/69/EF (10) om tyvende og enogtyvende tilpasning til den tekniske udvikling af direktiv 67/548/EØF og navnlig dettes bilag I indeholder over 800 nye stoffer klassificeret som kræftfremkaldende, mutagene eller reproduktionstoksiske i kategori 1 eller 2; disse stoffer bør tilføjes i tillægget til punkt 29, 30 og 31 i bilag I til direktiv 76/769/EØF;

(9) for gennemsigtighedens og klarhedens skyld bør bilag I til direktiv 76/769/EØF ændres for så vidt angår punkt 29, 30 og 31, ligesom tillægget til bilag I til ovennævnte direktiv bør erstattes med et kodificeret tillæg;

(10) dette direktiv berører ikke Fællesskabets minimumsforskrifter for beskyttelse af arbejdstagerne som fastsat i Rådets direktiv 89/391/EØF (11) og i særdirektiverne vedtaget på grundlag heraf, herunder direktiv 90/394/EØF (12) -

UDSTEDT FØLGENDE DIREKTIV:

Artikel 1

I bilag I til direktiv 76/769/EØF foretages følgende ændringer:

1) I spalten »Begrænsninger« vedrørende punkt 29, 30 og 31 affattes andet afsnit som følger:

»Medmindre andet gælder ifølge Fællesskabets bestemmelser om klassificering, emballering og etikettering af farlige stoffer og præparater, skal emballagen til sådanne stoffer og præparater være læseligt og uudsletteligt mærket med: Udelukkende til erhvervsmæssig brug.«

2) Tillægget erstattes med teksten i bilaget til dette direktiv.

Artikel 2

1. Medlemsstaterne sætter inden den . . . (13*) de nødvendige love og administrative bestemmelser i kraft for at efterkomme dette direktiv. De underretter straks Kommissionen herom.

Medlemsstaterne anvender disse love og administrative bestemmelser fra den 1. marts 1999.

2. Når medlemsstaterne vedtager de i stk. 1 nævnte love og administrative bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.

Artikel 3

Dette direktiv er rettet til medlemsstaterne.

Udfærdiget i . . ., den

På Europa-Parlamentets vegne

FormandPå Rådets vegne

Formand

(1) EFT nr. C 383 af 19. 12. 1996, s. 1.

(2) EFT nr. C 133 af 28. 4. 1997, s. 38.

(3) Europa-Parlamentets udtalelse af 16. januar 1997 (EFT nr. C 33 af 3. 2. 1997, s. 75), Rådets fælles holdning af 9. juni 1997 (endnu ikke offentliggjort i Tidende) og Europa-Parlamentets afgørelse af . . . (endnu ikke offentliggjort i Tidende).

(4) EFT nr. C 294 af 22. 11. 1989, s. 1.

(5) EFT nr. L 137 af 30. 5. 1990, s. 31.

(6) EFT nr. L 365 af 31. 12. 1994, s. 1.

(7) EFT nr. L 262 af 27. 9. 1976, s. 201. Direktiver er senest ændret ved Europa-Parlamentets og Rådets direktiv 97/16/EF (EFT nr. L 116 af 6. 5. 1997, s. 31).

(8) Rådets direktiv 67/548/EØF af 27. juni 1967 om tilnærmelse af lovgivning om klassificering, emballering og etikettering af farlige stoffer (EFT nr. 196 af 16. 8. 1967, s. 1). Direktivet er senest ændret ved Europa-Parlamentets og Rådets direktiv 96/56/EF (EFT nr. L 236 af 18. 9. 1996, s. 35.

(9) EFT nr. L 13 af 15. 1. 1994, s. 1.

(10) EFT nr. L 381 af 31. 12. 1994, s. 1.

(11) Rådets direktiv 89/391/EØF af 12. juni 1989 om iværksættelse af foranstaltninger til forbedring af arbejdstagernes sikkerhed og sundhed under arbejdet (EFT nr. L 183 af 29. 6. 1989, s. 1).

(12) Rådets direktiv 90/394/EØF af 28. juni 1990 om beskyttelse af arbejdstagerne mod risici for under arbejdet at være udsat for kræftfremkaldende stoffer (EFT nr. L 196 af 26. 7. 1990, s. 1).

(13*) Tolv måneder efter dette direktivs offentliggørelse i De Europæiske Fællesskabers Tidende.

BILAG

»Tillæg

Forord

Forklarende bemærkninger til spalternes overskrifter

Stoffets navn:

Navnet er det samme, som det der er anvendt for stoffet i bilag I til direktiv 67/548/EØF om klassificering, emballering og etikettering af farlige stoffer. Overalt, hvor det er muligt, er de farlige stoffer angivet med deres navne i EINECS (europæisk fortegnelse over markedsførte kemiske stoffer) eller ELINCS (europæisk liste over anmeldte kemiske stoffer). Andre stoffer, som ikke er opført i EINECS eller ELINCS er angivet med internationalt anerkendte kemiske betegnelser (f. eks. ISO eller IUPAC). Der er i visse tilfælde endvidere anført et trivialnavn.

Indeksnummer:

Indeksnummeret er den identifikationskode, som stoffet har fået i bilag I til direktiv 67/548/EØF. I tillægget er stofferne ordnet efter dette indeksnummer.

EF-nummer:

I den europæiske fortegnelse over markedsførte kemiske stoffer (EINECS) er der fastlagt en identifikationskode for stoffet. Det laveste nummer er 200-001-8.

For nye stoffer, som er anmeldt under direktiv 67/548/EØF er der fastlagt en identifikationskode, som er offentliggjort i den europæiske liste over anmeldte kemiske stoffer (ELINCS). Det laveste nummer er 400-010-9.

CAS-nummer:

Der er fastlagt CAS-numre (CAS = Chemical Abstract Service) for stoffer for at lette deres identifikation.

Noter:

Noternes fuldstændige tekst findes i forordet til bilag I til direktiv 67/548/EØF.

Noterne i dette direktiv betyder følgende:

Note J:

Stoffet skal ikke nødvendigvis klassificeres som kræftfremkaldende, såfremt det kan påvises, at det indeholder mindre end 0,1 vægtprocent benzen (Einecs nr. 200-753-7).

Note K:

Stoffet skal ikke nødvendigvis klassificeres som kræftfremkaldende, såfremt det kan påvises, at det indeholder mindre end 0,1 vægtprocent buta-1,3-dien (Einecs nr. 200-450-8).

Note L:

Stoffet skal ikke nødvendigvis klassificeres som kræftfremkaldende, såfremt det kan påvises, at det indeholder mindre end 3 % DMSO-ekstrakt som målt ved IP 346.

Note M:

Stoffet skal ikke nødvendigvis klassificeres som kræftfremkaldende, såfremt det kan påvises, at det indeholder mindre end 0,005 vægtprocent benzo (def) chrysen (Einecs nr. 200-028-5).

Note N:

Stoffet skal ikke nødvendigvis klassificeres som kræftfremkaldende, såfremt hele raffineringsforløbet kendes, og det kan påvises, at stoffet, hvoraf det er fremstillet, ikke er kræftfremkaldende.

Note P:

Stoffet skal ikke nødvendigvis klassificeres som kræftfremkaldende, såfremt det kan påvises, at det indeholder mindre end 0,1 vægtprocent benzen (Einecs nr. 200-753-7).

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

«

RÅDETS BEGRUNDELSE

I. INDLEDNING

1. Den 28. oktober 1996 forelagde Kommissionen Rådet et forslag med EF-traktatens artikel 100 A som hjemmel om sekstende - oprindeligt syttende - ændring af direktiv 76/769/EØF om indbyrdes tilnærmelse af medlemsstaternes administrativt eller ved lov fastsatte bestemmelser om begrænsning af markedsføring og anvendelse af visse farlige stoffer og præparater.

2. Europa-Parlamentet afgav udtalelse om Kommissionens forslag den 16. januar 1997 og godkendte det uden ændringsforslag. Det Økonomiske og Sociale Udvalg afgav udtalelse den 27. februar 1997.

Rådet fastlagde sin fælles holdning i overensstemmelse med traktatens artikel 189 B den 9. juni 1997.

II. FORMÅL

Formålet med Kommissionens forslag er at udvide og konsolidere listen over stoffer klassificeret som kræftfremkaldende, mutagene eller reproduktionstoksiske (k/m/r), der er opført i bilag I til direktiv 76/769/EØF og tilføje stoffer, der er blevet klassificeret som k/m/r i kategori 1 eller 2 i 20. og 21. tilpasning til den tekniske udvikling af direktiv 67/548/EØF om klassificering, emballering og etikettering af farlige stoffer. Det er således forbudt for forbrugerne at anvende alle disse stoffer.

I henhold til Europa-Parlamentets og Rådets direktiv 94/60/EF om fjortende ændring af direktiv 76/769/EØF er det forbudt at anvende stoffer, der er klassificeret som k/m/r i kategori 1 eller 2 i stoffer eller præparater, der markedsføres til privat brug. Endvidere har Kommissionen i henhold til nævnte direktiv pligt til at fremsætte et nyt direktivforslag om forbud mod, at forbrugerne anvender de nye stoffer, der er klassificeret som k/m/r i kategori 1 eller 2.

III. ANALYSE AF DEN FÆLLES HOLDNING

Rådet har godkendt Kommissionens forslag uden ændringer.